Viborger Samler, 1848-05-10
Horsens, den 8de Mai. Lidt fra Fredericia om de derværende fjendtlige Tropper: J Mandags seent ud paa Eftermiddagen ankom hertil en Parlamentair med 40 Mand, og spurgte Borgermesteren og Communalbestyrelsen, om Tropperne i Morgen kunde blive indqvarterede og om man vilde modtage dem paa fjendtlig Viis. Hertil svaredes, at Modstand var ikke at tænke paa og man, naar saa skulde være, ei var uvillig til at modtage den forlangte Jndqvartering. Derpaa vendte Parlamentairen og de 40 Mand tilbage. Men istedetfor den næste Dag bleve Jndvaanerne allarmerede samme Aften Kl. 11 1/2 ved at høre, at de fjendtlige Tropper holdt for Byens Porte, hvorefter de indmarscherede saa at sige ved Nattetid. Alt kom naturligviis i stor Bevægelse, og med Lygter i Hænderne maatte Jndvaanerne saa godt som muligt see at placere de ukjærkomne Gjæster hver i sit Qvarteer. Troppernes Antal i og omkring Fredericia kan vel anslaaes til 6000 Mand. Generalcommandocontoiret blev i Fredags forlagt fra Fredericia til Haderslev, af hvad Aarsag, vides ikke. Der arbeides stærkt paa Voldene; men da et af vore Krigskibe forleden Dag lod sig see fra Søsiden, sendte det en Hilsen ind til de opkastede Volde, hvorfor de Arbeidere af Byen, som af Fjenden vare leiede til Opkastningen, betakkede sig for videre Beskjæftigelse, og ere ikke at tvinge til mere at befatte sig dermed. Fredericianerne ere i dette Øieblik satte i en ubehagelig Situation, og vide ikke hvad Udfaldet skal blive. Jmidlertid kunne de ikke andet end rose det preussiske Militair for deres gode Opførsel. Men Mad og Drikke vil det rigtignok have naar Tiden er, og Fødevarerne blive mere og meere vanskelige at tilveiebringe. J de første Par Dage skulle Tropperne ingen Betaling have tilbudt for hvad de nød heller ingen være bleven affordret af Jndvaanerne; men tredie Dagen efter skulle Jndvaanerne have gjort Fordring. paa Erstatning for hvad de fremtidigen maatte forlange. (Horf. Av.)(Af et Brev fra Red. Fischer, dat. Orlogsbriggen "St. Thomas, den 2den D.) – Siden jeg sidste tilskrev Dem, have vi opholdt os udenfor Aabenraa fjord og Alssund, hvor vi ligge i dette Øieblik. Længere Syd paa, i den smalleste Deel af Alssund, ere adskillige Kanonbaade henlagte saaledes, at den ene kan see den anden, lige fra Sønderborg op til den saakaldte Kost, der hvor Farvandet udvider sig. Ved Hadershøi ligge nogle andre Kanonbaade, og et Par ved Nordenden af Als, saa at Fienden ikke let skal komme derover. – Jgaar Morges var et Par Mænd ombord, som vilde over til Als, og af hvilke den Ene var mig bekjendt. De havde Dagen iforveien været i Aabenraa og seet ind hos min Kone, der netop havde begyndt at flytte til vor nye Bolig, da der indfandt sig en Commando af fjendtlige Tropper, som forlangte alle mine Papirer udleverede. Man samlede sammen Alt, hvad der forefandtes, opbrød mit Chatol og tømte det. De veed at jeg i mange Aar har været belavet paa et saadant Tilfælde, og at Fienden altsaa ikke har havt noget Udbytte af sin Uleilighed. Dog ikke blot mine Papirer bleve borttagne, men ogsaa alle mine Bøger, Læsebibliothekets mediberegnede; dernæst endeel optiske Glas og andre Gjenstande, der laae i Skufferne, alt mit Uhrmagerværktøi, alle Jnstrumenter og Apparater, der fandtes i mit Værksted, alle Uhre osv. Tilsidst vilde Fienderne endog have borttaget mine og min Families Klæder, men afstode dog derfra. En Mand af Friskarerne skal især have udmærket sig ved denne Plyndring; han fyldte sine Lommer og fortalte med truende Ord min stakkels Kone, at hendes Mand var ein verdammter Spion" o. s. v. O, den lovpriste tydske Ædelmodighed, der overfalder en værgeløs Kone med 8 Børn i en af Fjender besat Stad. – Dagen førend "St. Thomas afgik fra Aabenraa Rhed, havde Chefen, Capit. Suenson, ved sin bestemte Optræden faaet endeel tydske Flag og Faner udleveret. Men De kan nok tænke, at de ivrige Schleswigholsteinere, de i Staden tilbageblevne, saavelsom de med Fjenden hjemvendte, ikke vilde savne Tydskhedens Kiendetegn i den ny indtraadte tydske Glands periode, og fra mangfoldige Huse varede det sortrødgyldne Flag, ligesom Gaderne ved Tydskernes Jndmarsch vare bestrøede med Sand og Grønt o. s. v.